पैसों की कमी के चलते पाकिस्तान की अर्थव्यवस्था चरमरा गई है. पाकिस्तान की आर्थिक वृद्धि की रफ्तार पिछले छह साल में पहली बार सुस्त पड़ी है. इस वित्त वर्ष में इसकी वृद्धि 5.2 प्रतिशत रहने की उम्मीद है. वहीं, साल की शुरुआत में इसके 6.2 फीसदी रहने का अनुमान लगाया गया था. अगर आर्थिक वृद्धि दर कमजोर पड़ती है तो पाकिस्तान कई साल पीछे जा सकता है. सरकार ने अर्थव्यवस्था ने कहा है कि राजकोषीय दबाव और कृषि एवं निर्माण क्षेत्र में मंदी के कारण वृद्धि पर असर दिखता है. इससे पहले आईएमएफ ने भी आर्थिक वृद्धि अनुमान को घटाकर 4.7 फीसदी किया था.